






















I PRIEDAS

PREPARATO CHARAKTERISTIKŲ SANTRAUKA


VAISTINIO PREPARATO PAVADINIMAS

Doxycyclin STADA 100 mg tabletės


KOKYBINĖ IR KIEKYBINĖ SUDĖTIS

Doxycyclin STADA 100 mg tabletės
Kiekvienoje tabletėje yra 104,1 mg doksiciklino monohidrato, atitinkančio 100 mg doksiciklino (doxycyclinum).

Pagalbinė medžiaga, kurios poveikis žinomas: karboksimetilkrakmolo A natrio druska (natris). 
Kiekvienoje Doxycyclin STADA 100 mg tabletėje yra 0,525 mg natrio.

Visos pagalbinės medžiagos išvardytos 6.1 skyriuje.


FARMACINĖ FORMA

Tabletė
Tabletė yra rusvai gelsva, apvali, abipus išgaubta.


KLINIKINĖ INFORMACIJA

1.1 Terapinės indikacijos

Doksiciklinui jautrių mikroorganizmų sukeltų infekcinių ligų gydymas:
	apatinių kvėpavimo takų, pvz., lėtinio paūmėjusio bronchito, pneumonijos, sukeltos mikoplazmų, riketsijų arba chlamidijų;
	ausų, nosies ir gerklės, pvz., sinusito, vidurinės ausies uždegimo;
	lyties organų ir šlapimo takų, pvz., chlamidijų arba Ureaplasma urealyticum sukelto uretrito, ūminio prostatito;
· lytiškai plintančių ligų, pvz., gonorėjos, sifilio (jei pacientui draudžiama vartoti penicilinų grupės antibiotikų);
	virškinimo trakto, pvz., choleros, jersinijų arba kampilobakterijų sukeltos ligos, šigelių sukeltos ligos; 
	tulžies takų, pvz., tulžies pūslės uždegimo;
	odos ir poodinio audinio, įskaitant sunkią infekuotą paprastųjų spuogų ar rožinių spuogų (acne rosacea) formą, jei reikia gydyti sisteminiais antibiotikais;
	chlamidijų sukelto akių junginės uždegimo ir trachomos;
	Laimo ligos; 
	retų infekcinių ligų, įskaitant bruceliozę (kartu su kitais antibiotikais), ornitozę, bartoneliozę, listeriozę, riketsiozę, melioidozę, marą, kirkšninę granulomą.  

Reikia atsižvelgti į oficialias vietines tinkamo antimikrobinių vaistinių preparatų vartojimo rekomendacijas.

1.2 Dozavimas ir vartojimo metodas

Dozavimas

Daugiau kaip 50 kg sveriantys paaugliai ir mažiau kaip 70 kg sveriantys suaugę žmonės pirmą gydymo parą turi gerti 2 tabletes (atitinka 200 mg doksiciklino) ir per kitas paras - po 1 tabletę (atitinka 100 mg doksiciklino).

Pacientams, sergantiems sunkia infekcine liga ir sveriantiems daugiau kaip 70 kg, visą gydymo laikotarpį reikia vartoti po 2 tabletes (atitinka 200 mg doksiciklino) per parą.

Kadangi vaistinis preparatas yra stipraus poveikio, vaikams, sveriantiems mažiau kaip 50 kg, jis netinka. 8 metų ir vyresniems vaikams pirmą parą reikia gerti 4 mg/kg kūno svorio dozę, per kitas paras – 2 mg/kg kūno svorio paros dozę.

Specialusis dozavimas

Ūminis gonokokų sukeltas uretritas vyrui
7 paras reikia vartoti po 2 tabletes (atitinka 200 mg doksiciklino) per parą.

Ūminis gonokokų sukeltas epididimitas
10 parų reikia vartoti po 2 tabletes (atitinka 200 mg doksiciklino) per parą.

Ūminė gonokokų sukelta infekcinė liga moteriai
Ne trumpiau kaip 7 paras reikia gerti po 2 tabletes (atitinka 200 mg doksiciklino) per parą.
Baigus gydymo kursą, 3 – 4 parą būtina patikrinti, ar gonokokų infekcija yra sunaikinta (reikia daryti pasėlį).

Pirminis arba antrinis sifilis (vaistinio preparato vartojama tik tokiu atveju, jei pacientas jautrus penicilinui)
15 parų reikia gerti vienkartinę 300 mg doksiciklino paros dozę.

Odos infekcinės ligos, įskaitant paprastųjų ar rožinių spuogų sunkias formas
7 – 21 parą būtina gerti po 1 tabletę (atitinka 100 mg doksiciklino) per parą. 

Laimo liga (I stadija)
2 – 3 savaites (tačiau ne mažiau kaip 14 parų) reikia gerti po 2 tabletes (atitinka 200 mg doksiciklino) per parą.

[bookmark: OLE_LINK2][bookmark: OLE_LINK1]Pacientams, kurių inkstų funkcija sutrikusi
Paprastai pacientams, kurių inkstų funkcija sutrikusi, doksiciklino dozės mažinti nereikia.

Pacientams, kurių kepenų funkcija sutrikusi
Pacientams su labai sutrikusia kepenų funkcija vaistinio preparato vartoti negalima (žr. 4.3 skyrių).

Senyviems pacientams
Doksiciklinas skiriamas įprastinėmis dozėmis be specialių apribojimų. Šios grupės pacientams su sutrikusia inkstų funkcija dozės koreguoti nereikia.

Vartojimo metodas
Doxycyclin STADA būtina vartoti reguliariai, t. y. arba pusryčių, arba kitokio valgio metu, užsigeriant dideliu kiekiu skysčių (bet ne pienu). Jei atsiranda skrandžio dirginimas, rekomenduojama doksiciklino vartoti su maistu. Tablečių vartojant valgio metu, virškinimo trakto sutrikimų atsiranda rečiau.
Be to, tabletes galima ištirpinti stiklinėje vandens.

Įprastinių infekcinių ligų gydymo trukmė priklauso nuo ligos eigos. Vaistinio preparato vartojant be pertraukų, paprastai pakanka 5 – 21 paros.

Jei beta hemolizinio streptokoko sukelta liga gydoma doksiciklinu (tik tokiu atveju, jei bakteriologiniais tyrimais nustatytas sukėlėjo jautrumas vaistiniam preparatui), siekiant išvengti vėlyvųjų komplikacijų (pvz., reumatinės karštinės arba glomerulonefrito), gydyti būtina ne trumpiau kaip 10 parų.

1.3 Kontraindikacijos

· Padidėjęs jautrumas veikliajai arba bet kuriai 6.1 skyriuje nurodytai pagalbinei medžiagai. 
· Labai sutrikusi kepenų funkcija.
· Vaikai, jaunesni kaip 8 metų ir sveriantys mažiau kaip 50 kg.
· Nėštumas ir žindymo laikotarpis (žr. 4.6 skyrių).

1.4 Specialūs įspėjimai ir atsargumo priemonės

Jei vaistinio preparato vartojama ilgai, pvz., ilgiau kaip 21 parą, būtina reguliariai tirti kraujo kūnelių skaičių ir inkstų bei kepenų funkciją (žr. 4.8 skyrių).

Doksiciklino vartoti jaunesniems kaip 8 metų vaikams negalima, kadangi prieš dantų kalimąsi vaistinio preparato patekus į dantų audinį jame atsiranda kalcio ortofosfato kompleksas ir dėl to visam laikui pakinta dantų spalva bei atsiranda emalio pažeidimų.

Dėl saulės spindulių poveikio gali padidėti jautrumas šviesai ir atsirasti atvirų odos vietų fototoksinė reakcija, kurios simptomai panašūs į stipraus saulės nudegimo sukeltą poveikį: oda parausta, patinsta, pakinta jos spalva, atsiranda pūslių. Dėl to, doksiciklino vartojančiam pacientui patariama vengti tiesioginių saulės spindulių. Atsiradus pirmųjų odos paraudimo požymių gydymą reikia nutraukti.

Vos pradėjus gydymą doksiciklinu, kai kuriems spirochetų sukeliamomis infekcijomis sergantiems pacientams gali pasireikšti Jarišo–Herksheimerio reakcija (žr. 4.8 skyrių). Pacientus reikia nuraminti, kad paprastai tai yra savaime praeinanti spirochetų sukeliamų infekcijų gydymo antibiotikais pasekmė.

Šio vaistinio preparato kiekvienoje tabletėje yra mažiau kaip 1 mmol (23 mg) natrio, t. y. jis beveik neturi reikšmės.

1.5 Sąveika su kitais vaistiniais preparatais ir kitokia sąveika

Virškinimo trakte doksiciklino absorbciją lėtina kai kurie dvivalenčiai ar trivalenčiai katijonai, pvz., kalcis (jo yra piene ir pieno produktuose, vaisių sultyse) bei antacidiniuose vaistiniuose preparatuose esantys magnis ir aliuminis, arba geležies vaistiniai preparatai, aktyvuota anglis ar cholestiraminas, todėl tarp minėtų vaistinių preparatų arba maisto, kuriame yra bet kurių šių medžiagų, ir doksiciklino vartojimo turi būti ne trumpesnis kaip 2 - 3 val. intervalas.

Antibiotikas rifampicinas, kepenų fermentus indukuojantys barbitūratai ir kiti vaistiniai preparatai nuo traukulių, pvz., karbamazepinas, fenitoinas ir primidonas, bei lėtinis alkoholizmas gali indukuoti kepenų fermentus ir greitinti doksiciklino metabolizmą, todėl įprastinės doksiciklino dozės gali nepakakti, kad doksiciklino koncentracija taptų veiksminga.

Doksiciklino įtaka toliau išvardytų vaistinių preparatų poveikiui
Doksiciklinas gali stiprinti sulfonilšlapalo vaistinių preparatų (geriamųjų vaistų nuo diabeto) bei dikumarolo grupės antikoaguliantų poveikį. Būtina stebėti pacientų, vartojančių šių vaistinių preparatų kartu su doksiciklinu, gliukozės kiekį kraujyje ir (arba) kraujo krešėjimo rodmenis ir prireikus tinkamai mažinti dozes.

Doksiciklinas gali stiprinti kartu vartojamo ciklosporino A toksinį poveikį.

Kitokia sąveika
Jei pacientui, vartojančiam doksiciklino, sukeliama narkozė galinčiu pažeisti inkstus metoksifluranu, gali pasireikšti inkstų funkcijos nepakankamumas.

Jei paprastieji spuogai gydomi izotretinoinu, prieš pat jo vartojimą, vartojimo metu arba po jo doksiciklino vartoti draudžiama, kadangi abu vaistiniai preparatai retais atvejais trumpam padidina intrakranialinį spaudimą (Pseudotumor cerebri).

Doksiciklino vartoti kartu su beta laktaminiais antibiotikais negalima, kadangi silpnėja antibakterinis poveikis.

Jei kartu vartojama tetraciklinų ir teofilino, gali dažnėti šalutinis poveikis virškinimo traktui.

Išvardinta doksiciklino ir kitokių vaistinių preparatų sąveika galima ir neseniai baigus vartoti vaistinius preparatus.

Sąveika su doksiciklinu
	Vaistai, maistas arba kitokios organizmo būklės
	Poveikis
	Priežastis

	Kalcis (pvz., pienas), aliuminis, magnis (pvz., antacidiniai vaistiniai preparatai), geležis, cholestiraminas, aktyvintoji anglis
	Silpnina doksiciklino poveikį
	Susidaro šių medžiagų ir doksiciklino kompleksai, ir dėl to sumažėja doksiciklino absorbcija virškinimo trakte

	Rifampicinas, barbitūratai, karbamazepinas, fenitoinas, lėtinis alkoholizmas
	Mažina doksiciklino veiksmingumą
	Dėl fermentų indukcijos stiprėja metabolizmas

	Kumarino grupės vaistiniai preparatai, sulfonilšlapalo vaistiniai preparatai
	Stiprina kraujo krešėjimą slopinantį ir gliukozės kiekį kraujyje mažinantį poveikį 
	

	Ciklosporinas A
	Stiprėja ciklosporino A toksinis poveikis
	

	Metoksifluranas
	Gali pasireikšti inkstų funkcijos nepakankamumas
	

	Izotretinoinas
	Didina intrakranialinio spaudimo padidėjimo riziką (Pseudotumor cerebri) 
	

	Penicilinai, cefalosporinai (kiti beta laktaminiai antibiotikai)
	Silpnėja penicilinų arba cefalosporinų veiksmingumas
	

	Teofilinas
	Atsiranda nepageidaujamas poveikis virškinimo traktui
	

	Geriamieji kontraceptikai
	Silpnėja kontracepcijos patikimumas
	

	Gliukozė ir baltymai šlapime,
urobilinogeno pėdsakai
Katecholaminai
	Pakinta tyrimų rodmenų kokybė ir kiekybė
	



Įspėjimas
Retais atvejais, vartojant doksiciklino ir geriamųjų kontraceptikų, pastarųjų vaistinių preparatų veiksmingumas gali silpnėti. Tokiu atveju būtina papildomai naudoti nehormoninių kontraceptinių priemonių.

Laboratorinių tyrimų rezultatų pokyčiai
Vartojant doksiciklino, gali būti netikslūs gliukozės, baltymų, urobilinogeno ar katecholaminų šlapime nustatymo laboratorinių tyrimų rezultatai.

1.6 Vaisingumas, nėštumo ir žindymo laikotarpis

Nėštumas
Nėščiosioms vartojant doksiciklino, didėja kepenų pažeidimo pavojus.

Žindymas
Doksiciklinas prasiskverbia per placentą, jo patenka į motinos pieną. Jame doksiciklino koncentracija būna maždaug 30 – 40  tos, kuri nustatoma kraujo plazmoje.

[bookmark: _Hlk12473899]Nėščiosioms ir žindančioms moterims, kūdikiams ir jaunesniems kaip 8 metų vaikams doksiciklino vartoti draudžiama (žr. 4.3 skyrių), kadangi doksiciklino kaupiasi kauluose ir dantyse: pakinta dantų spalva, atsiranda emalio pažeidimų, nuo ketvirto nėštumo mėnesio lėtėja vaisiaus kaulų augimas, taip pat lėtėja kūdikių ir jaunesnių kaip 8 metų vaikų kaulų augimas.

1.7 Poveikis gebėjimui vairuoti ir valdyti mechanizmus

Pastebėta, kad pavieniais atvejais doksiciklino vartojimo laikotarpiu atsiranda laikina miopija, todėl gali silpnėti gebėjimas vairuoti ar valdyti mechanizmus.

1.8 Nepageidaujamas poveikis

Nepageidaujamo poveikio dažnis apibūdinamas taip: labai dažnas (≥ 1/10), dažnas (nuo ≥ 1/100 iki < 1/10), nedažnas (nuo ≥ 1/1000 iki < 1/100), retas (nuo ≥ 1/10000 iki < 1/1000), labai retas (< 1/10000) ir nežinomas (negali būti apskaičiuotas pagal turimus duomenis).

Tyrimai 
Dažnis nežinomas: netikslūs gliukozės, baltymų, urobilinogeno ar katecholaminų šlapime nustatymo laboratorinių tyrimų rezultatai.

Kraujo ir limfinės sistemos sutrikimai
Retas: laikina leukopenija, leukocitozė, trombocitopenija, anemija, limfocitopenija, limfadenopatija, atsiranda atipinių limfocitų, pasireiškia toksinė granulocitų granuliacija.

Nervų sistemos sutrikimai
Retas: gali padidėti intrakranialinis spaudimas ir atsirasti galvos skausmas, pykinimas, vėmimas, kai kuriems pacientams gali sutrikti regėjimas, nes paburksta regos nervo diskas. Nutraukus gydymą, būklė sunormalėja.

Virškinimo trakto sutrikimai
Vartojant doksiciklino, gali ėsti rėmuo, atsirasti nemalonus pojūtis duobutės srityje, vėmimas, vidurių pūtimas, nesunkus viduriavimas, išmatos gali tapti riebalingos. Jei doksiciklino vartojama po valgio ar jo metu, šis poveikis silpnėja, tačiau maistas labai nesumažina doksiciklino absorbcijos iš virškinimo trakto. 
Retas: burnos ir (arba) ryklės gleivinės uždegimas, užkimimas, pasunkėjęs arba skausmingas rijimas, pavieniais atvejais gali pajuosti liežuvis.
Retas: pseudomembraninis kolitas (žr. Atsakomosios priemonės į nepageidaujamą poveikį), stemplės opa, ezofagitas, pilvo skausmai.

Inkstų ir šlapimo takų sutrikimai
Doksiciklinas, kaip ir kiti tetraciklinų grupės antibiotikai, gali sukelti toksinį poveikį inkstams arba sunkinti jų funkcijos sutrikimą, kuris nustatomas, atsižvelgiant į kreatinino ir karbamido azoto kiekio padidėjimą serume. Pavieniais atvejais  doksiciklinas gali sukelti inkstų pažeidimą, pvz., intersticinį nefritą, ūminį inkstų funkcijos nepakankamumą ir anuriją.

Odos ir poodinio audinio sutrikimai 
Nedažnas: alerginės reakcijos. Dėl saulės spindulių poveikio gali padidėti jautrumas šviesai ir atsirasti atvirų odos vietų fototoksinė reakcija, kurios simptomai panašūs į stipraus saulės nudegimo sukeltą poveikį: oda parausta, patinsta, pakinta jos spalva, atsiranda pūslių (žr. 4.4 skyrių). 
Retas: Stivenso-Džonsono (Stevens-Johnson) sindromas.
Labai retas: nagų pažeidimas. Jie tampa silpni, sluoksniuojasi ir (arba) pakinta spalva. Dėl šios priežasties doksiciklino vartojimo laikotarpiu negalima kaitintis saulėje ar soliariume.

Metabolizmo ir mitybos sutrikimai
Labai retas: anoreksija.

Imuninės sistemos sutrikimai
Nedažnas: alerginės reakcijos, pvz., generalizuotas išbėrimas (pvz., makulopapilinis ir eriteminis odos išbėrimas), eritema, dilgėlinė, niežulys, daugiaformė eritema, laikinas lokalus odos, gleivinės arba sąnarių paburkimas (angioneurozinė edema), astma, anafilaksinis šokas, lyties organų ir kitų kūno vietų išbėrimas, perikarditas bei į seruminę ligą panaši reakcija (atsiranda karščiavimas, galvos ir sąnarių skausmas) ir sisteminės raudonosios vilkligės paūmėjimas.
[bookmark: _Hlk223359225]Retas: vaistinių preparatų sukeltas odos išbėrimas su eozinofilija ir sisteminiais simptomais (angl. DRESS syndrome, Drug Rash with Eosinophilia and Systemic Symptoms), Jarišo–Herksheimerio reakcija (žr. 4.4 skyrių). Sunki padidėjusio jautrumo reakcija: paburksta veidas, patinsta liežuvis, atsiranda gerklų paburkimas, dėl kurio susiaurėja kvėpavimo takai, atsiranda tachikardija, dispnėja, kraujo spaudimo sumažėjimas ir gali ištikti gyvybei pavojingas šokas ar net sustoti širdis. Pacientams, kuriems pasireiškė bet kuris iš minėtų simptomų, galinčių sukelti gyvybei pavojingą būklę, būtina nedelsiant suteikti neatidėliotiną pagalbą (žr. Atsakomosios priemonės į nepageidaujamą poveikį). 
Trumpalaikis sunkus odos pažeidimas, įskaitant gyvybei pavojingą sisteminę reakciją (pvz., eksfoliacinį dermatitą, Lajelio sindromą).

Vartojant doksiciklino, kaip ir kitų tetraciklinų grupės antibiotikų, pasireiškia visiška kryžminė alergija.

Kepenų, tulžies pūslės ir latakų sutrikimai
Retas: kepenų nepakankamumas, hepatitas, hepatotoksinis poveikis, gelta, kepenų funkcijos sutrikimas.
Vaistinio preparato perdozavus, galimas kepenų pažeidimas arba pankreatitas.
Nėštumo laikotarpiu vartojant doksiciklino, dažniau gali būti pažeidžiamos kepenys.

Bendrieji sutrikimai ir vartojimo vietos pažeidimai
Vartojant doksiciklino, dėl mikroorganizmų selekcijos odoje arba gleivinėje (dažniausiai lyties organų, burnos ar žarnų gleivinėje) gali pradėti augti ir daugintis Candida genties grybeliai, kurie sukelia burnos ir gerklės gleivinės uždegimą (glositą, stomatitą), ūminį kolpitą ir vulvitą bei niežulį išangės srityje.

Nedažnas: kraujo krešėjimo sutrikimas, hematurija.
Retas: trumpalaikis parestezijos, tachikardijos, mialgijos, artralgijos, nerimo ar baimės pasireiškimas.
Labai retas: traukuliai.
Pastebėtas vienas epilepsijos traukulių atvejis, kuris atsirado išgėrus doksiciklino, ir buvo keli tokie atvejai doksiciklino suleidus į veną.
Pastebėti pavieniai uoslės ir skonio jutimų susilpnėjimo arba išnykimo atvejai, iš kurių sunormalėjo tik keletas ir tik iš dalies.

Vaikų populiacija
Retas: jei vaistiniu preparatu gydomi jaunesni kaip 8 metų vaikai, gali visam laikui pakisti jų dantų spalva, atsirasti emalio pažeidimų bei laikinai sulėtėti kaulų augimas.

Atrinktų nepageidaujamų reakcijų apibūdinimas 

Pseudomembraninis kolitas
Atsižvelgęs į paciento būklę, gydytojas turi spręsti, ar nutraukti doksiciklino vartojimą, ar, jei būtina, nedelsiant pradėti tinkamą gydymą (pvz., skirti vartoti specifinių antibiotikų ar chemoterapinių vaistinių preparatų, kurių poveikio veiksmingumas yra patvirtintas). Vaistinių preparatų, slopinančių žarnų peristaltiką, vartoti draudžiama.

Sunki ūminė padidėjusio jautrumo reakcija, pvz., anafilaksija
Doksiciklino vartojimą būtina nedelsiant nutraukti ir imtis įprastinių neatidėliotinos pagalbos priemonių: skirti antihistamininių, simpatikomimetinių vaistinių preparatų, kortikosteroidų, jei būtina, pradėti dirbtinę plaučių ventiliaciją.

Pranešimas apie įtariamas nepageidaujamas reakcijas
Svarbu pranešti apie įtariamas nepageidaujamas reakcijas, pastebėtas po vaistinio preparato registracijos, nes tai leidžia nuolat stebėti vaistinio preparato naudos ir rizikos santykį. Sveikatos priežiūros ar farmacijos specialistai turi pranešti apie bet kokias įtariamas nepageidaujamas reakcijas, užpildę ir pateikę pranešimo formą Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/ nurodytais būdais.

1.9 Perdozavimas

Apsinuodijimo simptomai
Išgerta vienkartinė doksiciklino dozė, kelis kartus didesnė už gydomąją, ūminio toksinio poveikio nesukelia. Literatūroje apie tai, kad doksiciklinas sukeltų ūminį toksinį poveikį, duomenų nėra. Vis dėlto, perdozavus vaistinio preparato, gali kilti kepenų parenchimos, inkstų pažeidimo ar pankreatito pavojus.

Apsinuodijimo gydymas
Išgėrus per didelę dozę, dalis neabsorbuoto doksiciklino pradeda jungtis su neabsorbuotais chelatais, patekusiais geriant antacidinių, magnio ar kalcio druskų vaistinių preparatų. Tokiu atveju būtina nedelsiant nutraukti vaistinio preparato vartojimą ir pradėti simptominį gydymą. Kadangi dialize iš organizmo doksiciklino pašalinama nepakankamai, todėl hemodializė ar peritoninė dializė veiksminga mažai.


FARMAKOLOGINĖS SAVYBĖS 

1.10 Farmakodinaminės savybės

Farmakoterapinė grupė – tetraciklinų grupės antibiotikai, ATC kodas – J01AA02.

Veikimo mechanizmas
Doksiciklinas slopina citoplazmos baltymų sintezę laikinai prisijungdamas prie 30S ribosomos subvieneto aminoacil-t-RNR prisijungimo vietos, taigi neleidžia ilgėti peptidų grandinei. Tai lemia daugiausia bakteriostatinį poveikį.

Farmakokinetikos ir farmakodinamikos santykis
Veiksmingumas daugiausia priklauso nuo ploto po koncentracijų kreive (AUC) ir sukėlėją veikiančios minimalios slopinamosios koncentracijos (MIK).

Mikroorganizmų atsparumo doksiciklinui atsiradimo mechanizmas
· Mikroorganizmų atsparumo atsiradimą daugiausia lemia iš ląstelės veikliąją medžiagą šalinančio siurblio atsiradimas, kuris aktyviai perneša tetraciklinus iš ląstelės.
· Kitam mikroorganizmų atsparumo atsiradimo mechanizmui būdingas ribosomas apsaugančio baltymo atsiradimas, kuris neleidžia doksiciklinui prisijungti prie ribosomos.
· Fermentinis doksiciklino aktyvumo slopinimas yra retesnis atsparumo atsiradimo mechanizmas.
Plačiai paplitęs kryžminis atsparumas doksiciklinui ir kitiems tetraciklinams. Padermės, kurių atsparumas tetraciklinui yra vidutinio stiprumo, gali būti jautrios doksiciklinui.

MSK (mažiausios slopinamosios koncentracijos) ribinės reikšmės
Doksiciklino tyrimai atlikti naudojant įprastas praskiedimų serijas. Nustatytos tokios minimalios slopinamosios jautrių ir atsparių mikroorganizmų koncentracijos.

DIN (Vokietijos standartizavimo instituto) mikroorganizmų jautrumo duomenys
	Sukėlėjai
	Jautrūs
	Atsparūs

	Visos bakterijos, įskaitant anaerobus
	 1 mg/l
	> 4 mg/l



CLSI (JAV klinikinių laboratorinių standartų institutas) mikroorganizmų jautrumo duomenys
	Sukėlėjai
	Jautrūs
	Atsparūs

	Enterobacteriaceae
	 4 mg/l
	 16 mg/l

	Pseudomonas padermės
	 4 mg/l
	 16 mg/l

	Acinetobacter padermės
	 4 mg/l
	 16 mg/l

	Staphylococcus padermės
	 4 mg/l
	 16 mg/l

	Enterococcus padermės
	 4 mg/l
	 16 mg/l



Mikroorganizmų jautrumas 
Atskirų padermių įgyto atsparumo paplitimas priklauso nuo geografinės padėties ir laikui bėgant kinta. Todėl būtina informacija apie mikroorganizmų atsparumą vietovėje, ypač gydant sunkias infekcijas. Jeigu vietovėje mikroorganizmų atsparumas yra toks, kad abejojama doksiciklino veiksmingumu, reikia kreiptis patarimo į specialistą. Ypač sunkių infekcijų arba gydymo nepakankamumo atveju, reikia atlikti mikrobiologinį tyrimą ir nustatyti sukėlėjo jautrumą doksiciklinui.

	Paprastai jautrūs mikroorganizmai

	Gramteigiami aerobai

	Actinomyces israelii°

	Listeria monocytogenes°1

	Staphylococcus aureus (įskaitant meticilinui atsparias padermes)

	Tropheryma whippelii°

	Gramneigiami aerobai

	Bartonella henselae°

	Borrelia burgdorferi°

	Burkholderia mallei°

	Burkholderia pseudomallei°

	Brucella padermės°

	Francisella tularensis°

	Haemophilus ducreyi°

	Haemophilus influenzae

	Moraxella catarrhalis

	Pasteurella multocida°

	Vibrio cholerae°

	Vibrio parahaemolyticus°

	Yersinia enterocolitica°

	Yersinia pestis°

	Anaerobai

	Propionibacterium acnes°

	Kiti mikroorganizmai

	Chlamydia trachomatis°

	Chlamydophila pneumoniae°

	Chlamydophila psittaci°

	Ehrlichia padermės°

	Leptospira padermės°

	Mycoplasma hominis°

	Mycoplasma pneumoniae°

	Rickettsia padermės°

	Treponema pallidum°∆

	Ureaplasma urealyticum°

	Padermės, kurių įgytas atsparumas gali kelti problemų vartojimo metu

	Gramteigiami aerobai

	Enterococcus faecalis$+

	Enterococcus faecium$

	Streptococcus agalactiae+

	Streptococcus pneumoniae2

	Streptococcus pyogenes

	Gramneigiami aerobai

	Campylobacter jejuni 

	Citrobacter freundii

	Enterobacter aerogenes$

	Enterobacter cloacae$

	Escherichia coli

	Klebsiella oxytoca

	Klebsiella pneumoniae

	Morganella morganii$

	Serratia marcescens$

	Shigella padermės+

	Padermės, kurių atsparumas prigimtinis

	Gramneigiami aerobai

	Proteus padermės

	Pseudomonas aeruginosa



Anksčiau išvardyti duomenys iš dalies remiasi turimais duomenimis apie tetracikliną.
° Skelbiant šią lentelę, duomenų nebuvo. Mikroorganizmų jautrumas įvertintas, remiantis svarbiomis literatūros, įprastinėmis darbo ir gydymo rekomendacijomis.
$ Prigimtinis daugelio izoliatų jautrumas yra vidutinio jautrumo ribose.
+ Bent viename rajone atsparumo rodmuo didesnis nei 50 %.
∆ Tik alergijos penicilinui atvejais.
1 Doksiciklinu galima gydyti tik tuos penicilinui alergiškus pacientus, kurie serga akių ir limfmazgių arba odos listerioze.
2 Doksiciklinas nėra geriausio pasirinkimo vaistinis preparatas pneumokokų sukeltai pneumonijai ar sisteminei pneumokokų sukeltai infekcijai gydyti.

1.11 Farmakokinetinės savybės

Absorbcija
Daugiau kaip 90  išgertos doksiciklino dozės viršutinėje plonosios žarnos dalyje beveik visiškai absorbuojama. Laikas, per kurį vaistinio preparato koncentracija tampa veiksminga, yra 30 minučių, o didžiausia jo koncentracija plazmoje būna praėjus 1 – 2 val. po pavartojimo. 
Išgėrus vienkartinę 200 mg dozę, didžiausia koncentracija plazmoje būna 3-5,3 mg/l. 
Įprastinis vaistinio preparato dozavimas yra toks: pirmą gydymo parą reikia gerti 200 mg dozę, po to – kiekvieną parą po vienkartinę 100 mg dozę. Taip vartojant doksiciklino, kraujyje jo koncentracija greitai nusistovi. Minėtas dozavimo metodas padeda atsirasti tokiai nusistovėjusiai vaistinio preparato koncentracijai kraujyje, kokia būna išgėrus vienkartinę 200 mg dozę arba suleidus vienkartinę 200 mg dozę į veną.

Pasiskirstymas
Sveikų žmonių organizme doksiciklino pusinės eliminacijos laikas iš plazmos būna maždaug 16,0 ( 6,0) val. Jei paciento inkstų funkcija sutrikusi, jis gali šiek tiek pailgėti, o jei pacientas serga kepenų liga, pusinės eliminacijos laikas pailgėja daug labiau. Prie plazmos baltymų prisijungia 80 – 90  antibiotiko.
Doksiciklinas greitai pasiskirsto organizmo audiniuose, patenka į centrinę nervų sistemą (CNS), tačiau jei yra smegenų dangalų uždegimas, vaistinio preparato patenka santykinai mažiau. Didelė antibiotiko koncentracija būna tulžyje, ypač gerai doksiciklinas patenka į kepenis, inkstus, plaučius, blužnį, kaulus ir lyties organus. Tariamasis pasiskirstymo tūris yra maždaug 0,75 l/kg kūno svorio.

Biotransformacija ir eliminacija
Išgertos doksiciklino dozės metabolizuojama labai mažai ( 10 ). 
Aktyvaus doksiciklino daugiausia išsiskiria per žarnyną ir su tulžimi, tam tikras kiekis - pro inkstus. Apie 41 (22 – 60 ) doksiciklino dozės išsiskiria su šlapimu per 24 valandas. Jeigu pacientas serga sunkiu inkstų funkcijos sutrikimu, doksiciklino pusinės eliminacijos periodas dėl vaistinio preparato farmakokinetinių savybių pailgėja nereikšmingai.

5.3	Ikiklinikinių saugumo tyrimų duomenys

Ūminis toksinis poveikis
Ūminio toksinio poveikio tyrimai parodė, kad organizmas doksiciklino poveikiui nėra labai jautrus (žr. 4.9 skyrių).

Lėtinis toksinis poveikis
1 metų trukmės tyrimais su įvairiomis gyvūnų rūšimis (beždžionėmis, žiurkėmis, šunimis, žiurkėnais) nustatyta, kad doksiciklinas reikšmingų sutrikimų nesukelia. Tik labai didelės dozės sukėlė virškinimo trakto sutrikimus.

Mutageninis ir kancerogeninis poveikis
18 mėnesių trukmės žiurkių tyrimų rezultatai parodė, kad doksiciklinas kancerogeninio poveikio nesukelia, tačiau ar jis sukelia mutageninį poveikį, nežinoma, nes tyrimų nepakanka. In vitro ir in vivo tyrimų metu tokio poveikio nepastebėta. Ilgalaikių doksiciklino kancerogeninio poveikio tyrimų su gyvūnais neatlikta, tačiau toks poveikis pastebėtas tiriant kitus tetraciklinų grupės antibiotikus: žiurkėms oksitetraciklinas skatina antinksčių ir hipofizės, minociklinas – skydliaukės auglių atsiradimą.

Poveikis dauginimosi funkcijai
Teratogeninio poveikio tyrimų su įvairiomis gyvūnų rūšimis (žiurkėmis, pelėmis, beždžionėmis, triušiais) rezultatai parodė, kad apsigimimų nebuvo. Vaisiaus organizme susikaupęs doksiciklinas nuo ketvirto gyvūno vaikingumo mėnesio gali keisti dantų spalvą, sukelti emalio defektus ir lėtinti kaulų augimą.

Fototoksinis poveikis
Informacijos pateikta 4.4 ir 4.8 skyriuje.


6.       FARMACINĖ INFORMACIJA

2.1 Pagalbinių medžiagų sąrašas

Mikrokristalinė celiuliozė
Magnio stearatas
[bookmark: _Hlk30414809]Karboksimetilkrakmolo A natrio druska

2.2 Nesuderinamumas

Doksiciklinas ir dvivalenčiai bei trivalenčiai katijonai sudaro chelatus, kurie virškinimo trakte neabsorbuojami.

2.3 Tinkamumo laikas

5 metai.

2.4 Specialios laikymo sąlygos

Laikyti ne aukštesnėje kaip 25 C temperatūroje.

2.5 Talpyklės pobūdis ir jos turinys

Aliuminio folijos ir PVC folijos lizdinė plokštelė.
Pakuotė, kurioje yra 10 arba 20 tablečių.
Gali būti tiekiamos ne visų dydžių pakuotės.

2.6 Specialūs reikalavimai atliekoms tvarkyti

Specialių reikalavimų nėra.


REGISTRUOTOJAS

STADA Arzneimittel AG
Stadastrasse 2 – 18
D-61118 Bad Vilbel
Vokietija


REGISTRACIJOS PAŽYMĖJIMO NUMERIS (-IAI)

LT/1/95/1914/001 – N10
LT/1/95/1914/002 – N20


REGISTRAVIMO / PERREGISTRAVIMO DATA
 
Registravimo data 1995 m. vasario 15 d.
Paskutinio perregistravimo data 2010 m. kovo 19 d.


TEKSTO PERŽIŪROS DATA

2026 m. rugsėjo 29 d.

Išsami informacija apie šį vaistinį preparatą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/











































































II PRIEDAS

REGISTRACIJOS SĄLYGOS


A.	GAMINTOJAS (-AI), ATSAKINGAS (-I) UŽ SERIJŲ IŠLEIDIMĄ

B.	TIEKIMO IR VARTOJIMO SĄLYGOS AR APRIBOJIMAI


A. GAMINTOJAS (-AI), ATSAKINGAS (-I) UŽ SERIJŲ IŠLEIDIMĄ

Gamintojo (-ų), atsakingo (-ų) už serijų išleidimą, pavadinimas (-ai) ir adresas (-ai)

STADA Arzneimittel AG
Stadastrasse 2-18,
D-61118 Bad Vilbel,
Vokietija


[bookmark: _Toc129243254][bookmark: _Toc129243129]B.	TIEKIMO IR VARTOJIMO SĄLYGOS AR APRIBOJIMAI 

Receptinis vaistinis preparatas.
























III PRIEDAS

ŽENKLINIMAS IR PAKUOTĖS LAPELIS
























A. ŽENKLINIMAS



INFORMACIJA ANT IŠORINĖS PAKUOTĖS

KARTONO DĖŽUTĖ


1.	VAISTINIO PREPARATO PAVADINIMAS

Doxycyclin STADA 100 mg tabletės
doxycyclinum


2.	VEIKLIOJI (-IOS) MEDŽIAGA (-OS) IR JOS (-Ų) KIEKIS (-IAI)

Kiekvienoje tabletėje yra 104,1 mg doksiciklino monohidrato, atitinkančio 100 mg doksiciklino.


3.	PAGALBINIŲ MEDŽIAGŲ SĄRAŠAS



4.	FARMACINĖ FORMA IR KIEKIS PAKUOTĖJE

10 tablečių
20 tablečių


5.	VARTOJIMO METODAS IR BŪDAS (-AI)

Vartoti per burną. 
Prieš vartojimą perskaitykite pakuotės lapelį.


6.	SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR NEPASIEKIAMOJE VIETOJE

Laikyti vaikams nepastebimoje ir nepasiekiamoje vietoje.


7.	KITAS (-I) SPECIALUS (-ŪS) ĮSPĖJIMAS (-AI) (JEI REIKIA)



8.	TINKAMUMO LAIKAS

EXP {mm/MMMM}


9.	SPECIALIOS LAIKYMO SĄLYGOS

Laikyti ne aukštesnėje kaip 25 C temperatūroje.


10.	SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)


11.	REGISTRUOTOJO PAVADINIMAS IR ADRESAS

STADA Arzneimittel AG
Stadastrasse 2-18, 
D-61118 Bad Vilbel, 
Vokietija


12.	REGISTRACIJOS PAŽYMĖJIMO NUMERIS (-IAI)

LT/1/95/1914/001 – N10
LT/1/95/1914/002 – N20


13.	SERIJOS NUMERIS

Lot


14.	PARDAVIMO (IŠDAVIMO) TVARKA 

Receptinis vaistas


15.	VARTOJIMO INSTRUKCIJA


16.	INFORMACIJA BRAILIO RAŠTU

Doxycyclin STADA 100 mg


17.	UNIKALUS IDENTIFIKATORIUS – 2D BRŪKŠNINIS KODAS

2D brūkšninis kodas su nurodytu unikaliu identifikatoriumi.


18.	UNIKALUS IDENTIFIKATORIUS – ŽMONĖMS SUPRANTAMI DUOMENYS

PC: {numeris} 
SN: {numeris} 
NN: {numeris} 



MINIMALI INFORMACIJA ANT LIZDINIŲ PLOKŠTELIŲ ARBA DVISLUOKSNIŲ JUOSTELIŲ

LIZDINĖ PLOKŠTELĖ


1.	VAISTINIO PREPARATO PAVADINIMAS

Doxycyclin STADA 100 mg tabletės
doxycyclinum


2.	REGISTRUOTOJO PAVADINIMAS

STADA Arzneimittel AG


3.	TINKAMUMO LAIKAS

EXP {mm/MMMM}


4.	SERIJOS NUMERIS 

Lot


5.	KITA


























B. PAKUOTĖS LAPELIS


Pakuotės lapelis: informacija vartotojui

Doxycyclin STADA 100 mg tabletės
doksiciklinas

Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums svarbi informacija.
· Neišmeskite šio lapelio, nes vėl gali prireikti jį perskaityti.
· Jeigu kiltų daugiau klausimų, kreipkitės į gydytoją arba vaistininką.
· Šis vaistas skirtas Jums, todėl kitiems žmonėms jo duoti negalima. Vaistas gali jiems pakenkti (net tiems, kurių ligos požymiai yra tokie patys kaip Jūsų).
· Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.


Apie ką rašoma šiame lapelyje?

1.	Kas yra Doxycyclin STADA ir kam jis vartojamas
2.	Kas žinotina prieš vartojant Doxycyclin STADA
3.	Kaip vartoti Doxycyclin STADA
4.	Galimas šalutinis poveikis
5.	Kaip laikyti Doxycyclin STADA 
6.	Pakuotės turinys ir kita informacija


1.	Kas yra Doxycyclin STADA ir kam jis vartojamas

Doxycyclin STADA galima vartoti tik gydytojo skyrimu.
Doxycyclin STADA priklauso tetraciklinų grupės antibiotikams. Veiksminga doksiciklino koncentracija, kuri būna plazmoje ir audiniuose, pirmiausia sukelia bakteriostatinį poveikį.

Doxycyclin STADA gydomos infekcinės ligos, sukeltos doksiciklinui jautrių mikroorganizmų, išvardytos toliau:
· apatinių kvėpavimo takų, pvz., lėtinio pūmėjusio bronchito, plaučių uždegimo, sukelto mikoplazmų, riketsijų arba chlamidijų;
· ausų, nosies ir gerklės, pvz., sinusito, vidurinės ausies uždegimo;
	lyties organų ir šlapimo takų pvz., chlamidijų arba Ureaplasma urealyticum sukelto uretrito, ūminio prostatito;
· lytiškai plintančių ligų, pvz., gonorėjos, sifilio (jei pacientui draudžiama vartoti penicilinų grupės antibiotikų);
	virškinimo trakto pvz., choleros, jersinijų arba kampilobakterijų sukeltos ligos, šigelių sukeltos ligos; 
	tulžies takų, pvz., tulžies pūslės uždegimo;
	odos ir poodinio audinio, įskaitant sunkią infekuotą paprastųjų spuogų ar rožinių spuogų (acne rosacea) formą;
	chlamidijų sukelto akių junginės uždegimo ir trachomos;
	Laimo ligos;
	retų infekcinių ligų, įskaitant bruceliozę (kartu su kitais antibiotikais), ornitozę, bartoneliozę, listeriozę, riketsiozę, melioidozę, marą, kirkšninę granulomą.

Jei tyrimais nustatyta, kad susirgimą sukėlė streptokokas, stafilokokas arba pneumokokas, tada doksiciklinas neskiriamas, nes išvardinti sukėlėjai mažai jautrūs šiam vaistui.


2.	Kas žinotina prieš vartojant Doxycyclin STADA 

Doxycyclin STADA vartoti draudžiama:
-	jeigu yra alergija veikliajai medžiagai arba bet kuriai pagalbinei šio vaisto medžiagai (jos išvardytos 6 skyriuje);
- 	jeigu yra sunkus kepenų funkcijos sutrikimas;
-	jaunesniems kaip 8 metų amžiaus ir sveriantiems mažiau kaip 50 kg vaikams;
-	nėščiosioms ir žindyvėms.

Doksiciklinas kaupiasi kūdikių ir jaunesnių kaip 8 metų vaikų kauluose ir dantyse: pakinta dantų spalva, atsiranda emalio pažeidimų, nuo ketvirto nėštumo mėnesio lėtėja vaisiaus kaulų augimas, lėtėja kūdikių ir jaunesnių kaip 8 metų vaikų kaulų augimas, todėl šiems pacientams vaisto vartoti galima tik gydytojo nurodymu. 

Įspėjimai ir atsargumo priemonės
Pasitarkite su gydytoju arba vaistininku, prieš pradėdami vartoti Doxycyclin STADA.
Specialių atsargumo priemonių reikia:
-	jeigu Jūs doksiciklino vartojate ilgiau kaip 21 parą, būtina reguliariai tirti kraujo ląstelių skaičių ir inkstų bei kepenų funkciją.

Kiti vaistai ir Doxycyclin STADA
Jeigu vartojate ar neseniai vartojote kitų vaistų arba dėl to nesate tikri, apie tai pasakykite gydytojui.
Kartu su doksiciklinu negalima vartoti antacidinių vaistų, kurių sudėtyje yra aliuminio, kalcio ir magnio, arba geležies preparatų, aktyvintosios anglies ar cholestiramino.
Tarp minėtų vaistų ir doksiciklino vartojimo turi būti ne trumpesnis kaip 2 - 3 val. intervalas.

Būtina pasakyti gydytojui, jei vartojate šių vaistų:
	antibiotiko rifampicino;
	barbitūratų, raminamųjų arba migdomųjų vaistų;
	vaistų nuo traukulių (karbamazepino, fenitoino ir primidono);
	geriamųjų vaistų nuo diabeto;
	antikoaguliantų (dikumarolo grupės vaistų);
	ciklosporino A;
	kitų antibiotikų (pvz., penicilinų, cefalosporinų, tetraciklinų);
	teofilino (vaistas nuo astmos). 

Jei vartojate vaisto nuo paprastųjų spuogų izotretinoino, būtina apie tai pasakyti gydytojui, nes pastarojo vaisto ir doksiciklino sąveika gali sukelti spaudimo padidėjimą kaukolės viduje.

Jei Jūs vartojate doksiciklino, prieš sukeliant bet kokios rūšies anesteziją, būtina apie tai pasakyti gydytojui, kadangi anestetiko metoksiflurano ir doksiciklino sąveika gali sukelti inkstų funkcijos nepakankamumą.  

Įspėjimas
Vartojant doksiciklino ir geriamųjų kontraceptikų, pastarųjų vaistų veiksmingumas silpnėja. Tokiu atveju patartina papildomai naudoti ir nehormoninių kontraceptinių priemonių.

Papildoma informacija
Virškinimo trakte doksiciklino absorbciją lėtina kai kurie dvivalenčiai ar trivalenčiai katijonai, pvz., kalcis (jo yra piene ir pieno produktuose, vaisių sultyse), bei antacidiniuose vaistuose esantys magnis ir aliuminis, arba geležies preparatai, aktyvintoji anglis ar cholestiraminas, todėl tarp minėtų vaistų arba maisto, kuriame yra bet kurių šių medžiagų, ir doksiciklino vartojimo turi būti ne trumpesnis kaip 2 - 3 val. intervalas.

Antibiotikas rifampicinas, kepenų fermentus indukuojantys barbitūratai ir kiti vaistai nuo traukulių, pvz., karbamazepinas, fenitoinas ir primidonas, bei lėtinis alkoholizmas gali indukuoti kepenų fermentus ir greitinti doksiciklino metabolizmą, todėl įprastinės doksiciklino dozės gali nepakakti, kad doksiciklino koncentracija taptų veiksminga.

Doksiciklino įtaka toliau išvardytų vaistų poveikiui
Doksiciklinas gali stiprinti sulfonilšlapalo vaistų (geriamųjų vaistų nuo diabeto) bei dikumarolo grupės antikoaguliantų poveikį. Būtina stebėti gliukozės kiekį kraujyje ir (arba) kraujo krešėjimo rodmenis ir prireikus gali būti atitinkamai sumažintos vaistų dozės.

Doksiciklinas gali stiprinti kartu vartojamo ciklosporino A toksinį poveikį.

Doksiciklino vartoti kartu su beta laktaminiais antibiotikais negalima, kadangi silpnėja antibakterinis poveikis.

Jei kartu vartojama doksiciklino ir teofilino, gali dažnėti šalutinis poveikis virškinimo traktui. 

Išvardinta doksicikino ir kitokių vaistų sąveika galima ir neseniai baigus vartoti vaistus.

Sąveika su doksiciklinu

	Vaistai, maistas arba kitokios organizmo būklės
	Poveikis
	Priežastis

	Kalcis (pvz., pienas), aliuminis, magnis (pvz., antacidiniai vaistai), geležis, cholestiraminas, aktyvintoji anglis
	Silpnina doksiciklino poveikį
	Susidaro šių medžiagų ir doksiciklino kompleksas, ir dėl to sumažėja doksiciklino absorbcija virškinimo trakte

	Rifampicinas, barbitūratai, karbamazepinas, fenitoinas 
	Mažina doksiciklino veiksmingumą
	Dėl fermentų indukcijos stiprėja metabolizmas

	Kumarino grupės vaistai, sulfonilšlapalo vaistai
	Stiprina kraujo krešėjimą slopinantį ir gliukozės kiekį kraujyje mažinantį poveikį 
	

	Ciklosporinas A
	Stiprėja ciklosporino A toksinis poveikis
	

	Metoksifluranas
	Gali pasireikšti inkstų funkcijos nepakankamumas
	

	Izotretinoinas
	Didina intrakranialinio spaudimo padidėjimo riziką 
	

	Penicilinai, cefalosporinai (kiti beta laktaminiai antibiotikai)
	Silpnėja penicilinų arba cefalosporinų veiksmingumas
	

	Teofilinas
	Atsiranda nepageidaujamas poveikis virškinimo traktui
	

	Geriamieji kontraceptikai
	Silpnėja kontracepcijos patikimumas
	

	Gliukozė ir baltymai šlapime,
urobilinogeno pėdsakai
Katecholaminai
	Pakinta tyrimų rodmenų kokybė ir kiekybė
	



Laboratorinių tyrimų rezultatų pokyčiai
Vartojant doksiciklino, gali būti netikslūs gliukozės, baltymų, urobilinogeno ar katecholaminų šlapime nustatymo laboratorinių tyrimų rezultatai.

Doxycyclin STADA vartojimas su maistu ir gėrimais
Infekcinių ligų gydymui Doxycyclin STADA galima vartoti valgio metu arba nevalgius. Jei Doxycyclin STADA dirgina skrandį, rekomenduojama jo vartoti su maistu.
Reikia neužmiršti, kad nuolatinis piktnaudžiavimas alkoholiu greitina doksiciklino metabolizmą ir gydymas gali būti neveiksmingas. 

Nėštumas ir žindymo laikotarpis
Jeigu esate nėščia, žindote kūdikį, manote, kad galbūt esate nėščia, arba planuojate pastoti, tai prieš vartodama šį vaistą, pasitarkite su gydytoju arba vaistininku. 
Jei Jūs esate nėščia ar žindote kūdikį, doksiciklino vartoti draudžiama, kadangi doksiciklino kaupiasi kauluose ir dantyse: pakinta dantų spalva, atsiranda emalio pažeidimų, nuo ketvirto nėštumo mėnesio lėtėja vaisiaus kaulų augimas, taip pat lėtėja kūdikių ir jaunesnių kaip 8 metų vaikų kaulų augimas

Vairavimas ir mechanizmų valdymas
Pastebėta, kad pavieniais atvejais doksiciklino vartojimo laikotarpiu atsiranda laikina trumparegystė (miopija), galinti silpninti gebėjimą vairuoti ar valdyti mechanizmus.

Doxycyclin STADA sudėtyje yra natrio (karboksimetilkrakmolo A natrio druskos)
Šio vaisto kiekvienoje tabletėje yra mažiau kaip 1 mmol (23 mg) natrio, t. y. jis beveik neturi reikšmės.


3.	Kaip vartoti Doxycyclin STADA

Visada vartokite šį vaistą tiksliai kaip nurodė gydytojas. Jeigu abejojate, kreipkitės į  gydytoją arba vaistininką.

Daugiau kaip 50 kg sveriantys paaugliai ir mažiau kaip 70 kg sveriantys suaugę žmonės pirmą gydymo parą turi gerti 2 tabletes (atitinka 200 mg doksiciklino) ir per kitas paras - po 1 tabletę (atitinka 100 mg doksiciklino).

Pacientams, sergantiems sunkia infekcine liga ir sveriantiems daugiau kaip 70 kg, visą gydymo laikotarpį reikia vartoti po 2 tabletes (atitinka 200 mg doksiciklino) per parą.

Vartojimas vaikams ir paaugliams
Kadangi vaistas yra stipraus poveikio, vaikams, sveriantiems mažiau kaip 50 kg, jis netinka. 8 metų ir vyresniems vaikams pirmą parą reikia gerti 4 mg/kg kūno svorio dozę, per kitas paras – 2 mg/kg kūno svorio paros dozę.

Specialusis dozavimas 

Odos infekcinės ligos, įskaitant paprastųjų ar rožinių spuogų sunkias formas 
7 – 21 parą būtina gerti po 1 tabletę (atitinka 100 mg doksiciklino) per parą. 

Laimo liga (I stadija)
2 – 3 savaites (tačiau ne mažiau kaip 14 parų) reikia gerti po 2 tabletes (atitinka 200 mg doksiciklino) per parą.

Gydymo trukmė priklauso nuo infekcinės ligos rūšies, sunkumo ir eigos. Paprastai Doxycyclin STADA reikia vartoti 5 – 21 parą. Gydymo trukmę nurodys gydytojas.

Pacientams, kurių inkstų arba kepenų funkcija sutrikusi 
Paprastai pacientams, kurių inkstų funkcija sutrikusi, doksiciklino dozės mažinti nereikia, tačiau jei labai sutrikusi kepenų funkcija, vaisto vartoti draudžiama. 

Senyviems pacientams
Dozės koreguoti nereikia.

Jei beta hemolizinio streptokoko sukelta liga gydoma doksiciklinu (tik tokiu atveju, jei bakteriologiniais tyrimais nustatytas sukėlėjo jautrumas vaistui), siekiant išvengti vėlyvųjų komplikacijų (pvz., reumatinės karštinės arba glomerulonefrito), gydyti būtina ne trumpiau kaip 10 parų.

Doxycyclin STADA būtina vartoti reguliariai, t. y. pusryčių, arba kitokio valgio metu, užsigeriant dideliu kiekiu skysčių (bet ne pienu). Tablečių vartojant valgio metu, virškinimo trakto sutrikimų atsiranda rečiau. 
Be to, tabletę galima ištirpinti stiklinėje vandens. Tik visiškai jai ištirpus, būtina išgerti visą skystį.
Kad būtų išvengta dozavimo klaidų, tabletes būtina nuryti stovint arba sėdint ir gausiai užsigerti vandeniu. Praėjus 10 - 15 minučių reikia vėl išgerti didesnį kiekį vandens, kad tabletės nuslinktų žemyn.

Ką daryti pavartojus per didelę Doxycyclin STADA dozę
Jei manote, kad išgėrėte per didelę doksiciklino dozę, būtina kreiptis į gydytoją, nes perdozavimas gali būti susijęs su kepenų ir (arba) inkstų funkcijos sutrikimo arba pankreatito atsiradimo rizika.
Gydymas priklausys nuo perdozavimo sukeltų simptomų.

Pamiršus pavartoti Doxycyclin STADA
Negalima vartoti dvigubos dozės norint kompensuoti praleistą tabletę. Jei pamiršote išgerti vieną dozę, kitą dieną vaisto vartokite įprasta tvarka.


4.	Galimas šalutinis poveikis 

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Jeigu jums pasireiškė bent vienas iš toliau nurodytų šalutinių reiškinių, kuo greičiau kreipkitės į gydytoją:
· žarnų uždegimas (pseudomembraninis kolitas), kuris pasireiškia sunkiu viduriavimu, karščiavimu, pilvo skausmu;
· sunki ūminė padidėjusio jautrumo reakcija, kuri pasireiškia švokštimu, pasunkėjusiu kvėpavimu, karščiavimu, staigiu veido, lūpų, ryklės, liežuvio, rankų ar kojų patinimu, greitu širdies plakimu, žemu kraujo spaudimu, odos išbėrimu ar niežėjimu. Doksiciklino vartojimą būtina nedelsiant nutraukti;
· [bookmark: _Hlk12472607]Jarišo–Herksheimerio reakcija, sukelianti karščiavimą, šalkrėtį, galvos skausmą, raumenų skausmą ir odos išbėrimą, kuri paprastai praeina savaime. Ji pasireiškia vos pradėjus spirochetų sukeliamų infekcijų, kaip antai Laimo ligos, gydymą doksiciklinu.

Nedažni šalutinio poveikio reiškiniai (gali pasireikšti rečiau kaip 1 iš 100 asmenų):
Alerginės reakcijos, pvz., generalizuotas išbėrimas, eritema, dilgėlinė, niežulys, daugiaformė eritema, laikinas lokalus odos, gleivinės arba sąnarių paburkimas (angioneurozinė edema), astma, anafilaksinis šokas, lyties organų ir kitų kūno vietų išbėrimas, perikarditas (uždegimas, pažeidžiantis širdį) bei į seruminę ligą panaši reakcija (atsiranda karščiavimas, galvos ir sąnarių skausmas) ir sisteminės raudonosios vilkligės paūmėjimas, padidėjęs jautrumas šviesai ir atvirų odos vietų fototoksinė reakcija, kurios simptomai panašūs į stipraus saulės nudegimo sukeltą poveikį: oda parausta, patinsta, pakinta jos spalva, atsiranda pūslių. Dėl šios priežasties doksiciklino vartojimo laikotarpiu negalima kaitintis saulėje ar soliariume, sutrikęs kraujo krešėjimas, hematurija (kraujas šlapime).

Reti šalutinio poveikio reiškiniai (gali pasireikšti rečiau kaip 1 iš 1 000 asmenų):
Laikinas leukocitų skaičiaus sumažėjimas arba padidėjimas, trombocitų skaičiaus sumažėjimas, limfocitų skaičiaus sumažėjimas, mažakraujystė (anemija), limfmazgių padidėjimas, atsiranda pakitusių limfocitų, pakinta leukocitai (pasireiškia toksinė granulocitų granuliacija), vidinio galvos (intrakranialinio) spaudimo padidėjimas, galvos skausmas, pykinimas, vėmimas, regėjimo sutrikimas,  rėmens graužimas, nemalonus pojūtis duobutės srityje, vėmimas, vidurių pūtimas, nesunkus viduriavimas, riebalingos išmatos, burnos ir (arba) ryklės gleivinės uždegimas, užkimimas, pasunkėjęs arba skausmingas rijimas, pajuodęs liežuvis, žarnyno uždegimas (pseudomembraninis kolitas), stemplės opa, stemplės uždegimas, pilvo skausmai, burnos ir gerklės gleivinės uždegimas (glositas, stomatitas), ūminis makšties uždegimas, išangės srities niežulys, toksinis poveikis inkstams arba jų funkcijos sutrikimo pasunkėjimas, inkstų audinio uždegimas (intersticinis nefritas), ūminis inkstų funkcijos nepakankamumas ir nesišlapinimas (anurija), kepenų nepakankamumas, hepatitas, hepatotoksinis poveikis, gelta, kepenų funkcijos sutrikimas, trumpalaikis sunkus odos pažeidimas, įskaitant gyvybei pavojingą sisteminę reakciją (pvz., eksfoliacinį dermatitą, Lajelio sindromą), Stivenso-Džonsono (Stevens-Johnson) sindromas, vaistų sukeltas odos išbėrimas su eozinofilija ir sisteminiais simptomais (angl. DRESS syndrome (Drug Rash with Eosinophilia and Systemic Symptoms), Jarišo–Herksheimerio reakcija, sunki padidėjusio jautrumo reakcija: paburksta veidas, patinsta liežuvis, atsiranda gerklų paburkimas, dėl kurio susiaurėja kvėpavimo takai, tachikardija, dusulys (dispnėja), kraujo spaudimas gali labai nukristi ir ligonį ištikti gyvybei pavojingas šokas ar net sustoti širdis. Trumpalaikis tirpimo ar niežėjimo tariamasis jutimas (parestezijos), pagreitėjęs širdies plakimas (tachikardijos), raumenų skausmai, sąnarių skausmai, nerimo ar baimės pasireiškimas. 

Labai reti šalutinio poveikio reiškiniai (gali pasireikšti rečiau kaip 1 iš 10 000 asmenų):
Anoreksija, nagų pažeidimas (jie tampa silpni, sluoksniuojasi ir (arba) pakinta spalva), traukuliai, uoslės ir skonio jutimų susilpnėjimo arba išnykimo atvejai, iš kurių sunormalėjo tik keletas ir tik iš dalies. 

Dažnis nežinomas (negali būti apskaičiuotas pagal turimus duomenis):
Netikslūs gliukozės, baltymų, urobilinogeno ar katecholaminų šlapime nustatymo laboratorinių tyrimų rezultatai.

Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui, vaistininkui arba slaugytojui. Pranešimą apie šalutinį poveikį galite užpildyti ir pateikti Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/ nurodytais būdais arba paskambinti nemokamu telefonu +370 800 73 568. Pranešdami apie šalutinį poveikį galite mums padėti gauti daugiau informacijos apie šio vaisto saugumą.


5.	Kaip laikyti Doxycyclin STADA

Šį vaistą laikykite vaikams nepastebimoje ir nepasiekiamoje vietoje.
Laikyti ne aukštesnėje kaip 25 C temperatūroje.
Ant lizdinės plokštelės ir dėžutės po „EXP“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.
Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.


6.	Pakuotės turinys ir kita informacija

Doxycyclin STADA sudėtis
-	Veiklioji medžiaga yra doksiciklinas. Kiekvienoje tabletėje yra 104,1 mg doksiciklino monohidrato, atitinkančio 100 mg doksiciklino.
[bookmark: _Hlk30414094]-	Pagalbinės medžiagos yra mikrokristalinė celiuliozė, magnio stearatas, karboksimetilkrakmolo A natrio druska.

Doxycyclin STADA išvaizda ir kiekis pakuotėje
Rusvai gelsvos, apvalios, abipus išgaubtos  tabletės yra tiekiamos lizdinėmis plokštelėmis. 
Kartoninėje dėžutėje yra 10 arba 20 tablečių, supakuotų į lizdines plokšteles.

Gali būti tiekiamos ne visų dydžių pakuotės.

Registruotojas ir gamintojas
STADA Arzneimittel AG
Stadastrasse 2-18
D-61118 Bad Vilbel
Vokietija

Jeigu apie šį vaistą norite sužinoti daugiau, kreipkitės į vietinį registruotojo atstovą:

UAB „STADA Baltics“
Goštauto g. 40A, 
LT-03163 Vilnius, Lietuva
Tel. +37052603926
stada.baltics@stada.com


Šis pakuotės lapelis paskutinį kartą peržiūrėtas 2026-09-29.

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/

